**Per una societat moVIHlitzada**

**Conferència de premsa 29 de novembre a les 11h 30m al Col·legi de Periodistes de Catalunya**

**El poder de la incidència política des de la societat civil**

En el marc d'un nou 1 de Desembre, **Dia Internacional del VIH**, la **Xarxa Internacional de Dones Periodistes de Catalunya - Xarxa Internacional de Periodistes amb Visió de Gènere** i el [**Comitè 1er de Desembre, Plataforma d'ONG's - sida de Catalunya**](http://www.comite1desembre.org/), convoquen a la conferència de premsa\* **Per una societat moVIHlitzada: el poder de la incidència política des de la societat civil**, ocasió on en la qual es presentaran el resum del procés de l'**Acord Nacional entorn de la Salut i el VIH** -únic en l’ambit de la salut promogut des de la societat civil i que serà signada pel Parlament de Catalunya durant aquest període legislatiu- i les activitats unitàries d'aquesta plataforma catalana de cara al dia 1 de desembre.

En la Conferència de premsa, hi haurà presents parlamentàries i parlamentaris que van participar activament en la redacció d'aquest document, fita referent de la col·laboració entre la societat civil organitzada, representants polítics electes dels partits en el Parlament de Catalunya i del Govern de la Generalitat, malgrat les circumstàncies de crisi i de les decisions preses des del govern central entorn de la salut universal com a dret tal i com consta en la promulgació del Reial Decret 16/2012.

En el transcurs de la Conferència de premsa, es mostrarà el tràiler del reportatge documental que relata tot el procés sobre la signatura de l'Acord Nacional per fer front a l'epidèmia del VIH/sida a Catalunya i contra l'estigma relacionat, alineat amb l'estratègia d'UNAIDS 2011-2015 “d'Arribar a Zero”. També es lliurarà un dossier de premsa amb el reportatge íntegre i la graella d'activitats unitàries del Comitè 1er de Desembre.

\*La Conferència de premsa serà el 29 de novembre a les 11h 30m al Col·legi de Periodistes de Catalunya